Die oorwinning oor die Spanjaarde is oor drie dae gevier en daar was ’n spesiale dankseggingsdiens in die St. Paulus-katedraal. Die 55-jarige Elizabeth was meer gelief as ooit.
ELIZABETH se heerskappy het ’n goue eeu vir Engeland ingelui. Die 44 jaar van betreklike vrede wat sy geskep het, en die nuwe idees van die Renaissance en Hervorming, het Engelse geleerdes, kunstenaars, musici en ontdekkers laat gedy.
Maar namate Elizabeth ouer geword het, het die son oor die goue eeu begin sak. Daar was opstande in Ierland en die Spanjaarde het gedreig om die bewind daar oor te neem. Die graaf van Essex, ’n aantreklike jong man wat sy besig was om as haar nuwe Hoofsekeretaris op te lei, het teen Elizabeth saamgesweer (en misluk). Daar was probleme in die parlement oor die heerser se monopolie op internasionale handel.
Vroeg die volgende môre, op 23 Maart 1603, is sy in die ouderdom van 69 jaar in die Richmond-paleis in haar slaap oorlede. ’n Skrywer van daardie tyd het haar laaste oomblikke só beskryf:
"Vanoggend omstreeks drieuur het haar Majesteit ontslaap, sag soos ’n lam, gemaklik soos ’n ryp appel wat van ’n boom afval... en ek twyfel nie dat sy in ewige vreugdes verkeer onder die koninklike heiliges in die hemel nie."
EN van die kleurrykste figure van die Elizabethaanse Engeland was sir Walter Raleigh (ca. 1552–1618), ’n edelman, soldaat, skrywer, digter en ontdekkingsreisiger. Hy was blykbaar ook ’n hartebreker, wat niemand minder nie as koningin Elizabeth I met sy sjarme oorrompel het. Boonop word hy veral onthou as die man wat tabak in Engeland gewild gemaak het.
Raleigh (wie se van ook Rawleigh, Rawley en veral Ralegh geskrywe is) is in Devon gebore in ’n gesin van die deftige stand wat goeie verbintenisse gehad het. Hy was ’n tyd lank ’n student aan die Universiteit van Oxford, het vir die Hugenote in Frankryk geveg en later in Londen in die regte gestudeer.
Toe Raleigh na Engeland terugkeer, word die doodsvonnis heropgelê en word hy op 29 Oktober 1618 met ’n byl onthoof.
Hy het sy straf gelate aanvaar, voor sy teregstelling teergevoelig aan sy vrou geskryf, en by die voltrekking van die vonnis die byl ondersoek wat hom sou dood.
Raleigh se kop is gebalsem en aan sy vrou oorhandig. Dis grieselig om daaraan te dink, maar daar word vertel dat sy vrou die afgekapte kop die oorblywende 29 jaar van haar lewe bewaar het.